Source: http://www.socpoist.sk/kto-ma-narok--amu/1297s
Timestamp: 2013-06-19 18:12:08+00:00
Document Index: 4640226

Matched Legal Cases: ['§ 16', '§ 16', '§ 85', '§ 293', '§ 84', '§ 84', '§ 111', '§ 116', '§ 116', '§ 116', '§ 293', '§ 85']

> Úrazový príplatok
Čo je úrazový príplatok, komu sa poskytuje a čo je jeho účelom. Úrazový príplatok je peňažnou dávkou úrazového poistenia. Poskytuje sa zamestnancovi počas dočasnej pracovnej neschopnosti v dôsledku pracovného úrazu alebo choroby z povolania. Účelom tejto dávky je nahradiť v určitej miere rozdiel medzi čistým príjmom, ktorý zamestnanec obvykle dosahoval v čase, keď bol pracovne aktívny pred vznikom pracovného úrazu alebo pred zistením choroby z povolania, a náhradou príjmu alebo nemocenským, ktoré sa mu poskytujú počas jeho dočasnej pracovnej neschopnosti, ktorá vznikla v príčinnej súvislosti s poškodením zdravia v dôsledku pracovného úrazu alebo choroby z povolania. Vaša otázka Zbaliť <<viac informácií... >>
Vymedzenie okruhu osôb, ktoré majú nárok na úrazový príplatok.
Na úrazový príplatok, ako dávku poskytovanú z úrazového poistenia zamestnávateľa, má nárok po splnení podmienok ustanovených zákonom (viď podmienky nároku) zamestnanec (zamestnávateľa podľa § 16 zákona), ktorý sa stal v dôsledku pracovného úrazu alebo choroby z povolania dočasne práceneschopným. Vaša otázka Zbaliť <<viac informácií... >>
Kde a ako je potrebné požiadať o priznanie úrazového príplatku a ktoré doklady je potrebné predložiť.Prvým predpokladom začatia konania o úrazovom príplatku je uplatnenie si nároku zo strany poškodeného podaním žiadosti o túto úrazovú dávku pobočke Sociálnej poisťovne. Podaním žiadosti je v prípade tejto úrazovej dávky predloženie tlačiva Potvrdenie o dočasnej pracovnej neschopnosti – diel II., ktoré je žiadosťou o úrazový príplatok a na tento účel je potrebné vyznačiť „x“ do príslušnej predtlačenej kolónky tlačiva. Vaša otázka Zbaliť <<viac informácií... >>
Aké podmienky musia byť splnené, aby vznikol nárok na úrazový príplatok.
Nárok na úrazový príplatok vzniká zamestnancovi (zamestnávateľa podľa § 16 zákona), ak sa stal dočasne práceneschopným v dôsledku pracovného úrazu alebo choroby z povolania a súčasne má nárok na náhradu príjmu pri dočasnej pracovnej neschopnosti podľa zákona č. 462/2003 Z. z. o náhrade príjmu pri dočasnej pracovnej neschopnosti zamestnanca a o zmene a doplnení niektorých zákonov v znení neskorších predpisov alebo nárok na výplatu nemocenského z nemocenského poistenia (§ 85 zákona).Podľa § 293bs Prechodných ustanovení novely zákona k úpravám účinným od 1. januára 2011, ak vznikol nárok na úrazovú dávku pred 1. januárom 2011, nárok na dávku sa posudzuje a suma tejto dávky sa určuje podľa zákona účinného do 31. decembra 2010. Vaša otázka Zbaliť <<viac informácií... >>
Ako sa vypočíta úrazový príplatok a ktoré veličiny vstupujú do výpočtu sumy úrazového príplatku.
55 % denného vymeriavacieho základu určeného podľa § 84 zákona v znení neskorších predpisov od prvého dňa dočasnej pracovnej neschopnosti vzniknutej v dôsledku pracovného úrazu alebo choroby z povolania do tretieho dňa tejto dočasnej pracovnej neschopnosti, 25 % denného vymeriavacieho základu určeného podľa § 84 zákona v znení neskorších predpisov od štvrtého dňa dočasnej pracovnej neschopnosti vzniknutej v dôsledku pracovného úrazu alebo choroby z povolania.
Ak zamestnávateľ, ktorý má podľa Zákonníka práce objektívnu zodpovednosť za poškodenie zdravia v dôsledku pracovného úrazu alebo choroby z povolania poškodeného, preukázal určitú mieru zavinenia poškodeného za vznik tohto poškodenia zdravia, znižuje sa suma úrazového príplatku na základe § 111 ods. 2 zákona o mieru zavinenia poškodeného tak, aby konečná suma úrazového príplatku zodpovedala skutočnému rozsahu zodpovednosti, ktorú má za škodu v konkrétnom prípade zodpovedný zamestnávateľ. Vaša otázka Zbaliť <<viac informácií... >>
Ako sa vypláca úrazový príplatok a spôsoby zaokrúhľovania dávky.
Úrazový príplatok sa vypláca mesačne pozadu v lehotách určených Sociálnou poisťovňou (§ 116 ods. 1 zákona).Ak sú splnené podmienky na vznik nároku na úrazový príplatok, môže sa vyplácať preddavkovo (§ 116 ods. 4 zákona v znení neskorších predpisov). Sumy úrazových príplatkov za mesiace v období po 31. decembri 2008, t. j. po zavedení meny euro sa zaokrúhľujú na 10 eurocentov nahor (§ 116 ods. 8 zákona v znení neskorších predpisov).
Suma úrazového príplatku s dátumom vzniku nároku predo dňom zavedenia eura sa vypočíta za počet dní nároku najneskôr však do 31. decembra 2008 v slovenských korunách. Takto určená suma sa prepočíta na eurá a zaokrúhli na najbližší eurocent nahor. Suma úrazového príplatku pokračujúceho aj po 1. januári 2009 sa po prepočte na eurá zaokrúhli na najbližších desať eurocentov nahor (§ 293ar zákona v znení neskorších predpisov). Vaša otázka Zbaliť <<viac informácií... >>
Doba poskytovania úrazového príplatku a zánik nároku na jeho poskytovanie.
Úrazový príplatok sa poskytuje za kalendárne dni, a to od prvého dňa dočasnej pracovnej neschopnosti v dôsledku pracovného úrazu alebo choroby z povolania, ak sú splnené podmienky nároku na túto dávku podľa § 85 zákona v znení neskorších predpisov. Poskytuje sa za dni trvania dočasnej pracovnej neschopnosti, a to za prvých desať dní pokiaľ je splnená podmienka trvania nároku na náhradu príjmu a od 11. dňa podmienka trvania nároku na výplatu nemocenského. Ak zanikne nárok na nemocenské alebo na jeho výplatu, zastaví sa aj výplata úrazového príplatku, nakoľko už ďalej nie sú splnené zákonné podmienky nároku na túto dávku úrazového poistenia. Vaša otázka Zbaliť <<viac informácií... >>